EkBass/fiwiki-20250220-pages-articles huggingface dataset:
Trooppinen myrsky Erika

Trooppinen myrsky Erika oli 24.–28. elokuuta 2015 erityisesti Dominicaan, Bahamalle ja Floridaan vaikuttanut trooppinen myrsky. Dominicassa myrsky aiheutti noin 15–20 cm sademäärän alle kahdessatoista tunnissa, mikä aiheutti tulvia ja maanvyörymiä. Myrsky aiheutti arviolta 483 miljoonan dollarin tuhot. == Lähteet == == Aiheesta muualla == Luokka:Vuoden 2015 Atlantin hurrikaanikausi
Eduardo Santos

Eduardo Santos Montejo (28. elokuuta 1888 Bogotá – 27. maaliskuuta 1974 Bogotá) oli kolumbialainen kustantaja ja poliitikko, Kolumbian Liberaalipuolueen aktiivinen jäsen. Hän omisti merkittävän Bogotássa ilmestyvän sanomalehden El Tiempo, ja toimi Kolumbian presidenttinä elokuusta 1938 elokuuhun 1942. Hänet valittiin vaaleissa ainoana ehdokkaana. Eduardo Santos oli Kolumbian presidentti Juan Manuel Santosin isosetä.Colombia Picks President for More of the Same Newsweek == Lähteet == Luokka:Vuonna 1888 syntyneet Luokka:Vuonna 1974 kuolleet Luokka:Kolumbialaiset poliitikot Luokka:Kolumbian presidentit
Trimetyyliortoformaatti

Trimetyyliortoformaatti eli trimetyyliortoformiaatti tai trimetoksimetaani (C4H10O3) on ortoestereihin kuuluva orgaaninen yhdiste. Yhdistettä voidaan käyttää reagenssina orgaanisen kemian synteeseissä. ==Ominaisuudet== Huoneenlämpötilassa trimetyyliortoformaatti on väritöntä ja pistävänhajuista nestettä. Se liukenee hieman veteen, mutta hydrolysoituu erityisesti happamissa vesiliuoksissa metanoliksi ja metyyliformaatiksi. Trimetyyliortoformaatti liukenee muun muassa etanoliin ja dietyylieetteriin. ==Valmistus ja käyttö== Trimetyyliortoformiaattia valmistetaan metanolin ja vetysyanidin välisellä reaktiolla vetykloridin toimiessa katalyyttinä. Tämä on niin kutsuttu Pinner-reaktio. Trimetyyliortoformaatti reagoi aldehydien ja ketonien kanssa muodostaen niiden dimetyyliasetaalijohdannaisen Tämä on yksi käytetyimmistä tavoista valmistaa asetaaleja. Lisäksi yhdistettä voidaan käyttää atsoksistrobiinin ja eräiden väriaineiden valmistuksessa. Trimetyyliortoformaattia on myös tutkittu käytettäväksi polttoaineena polttokennoissa. ==Lähteet== Luokka:Orgaaniset yhdisteet
Franz Xaver Zettler

Franz Xaver Zettler (21. elokuuta 1841 München, Saksan keisarikunta – 27. maaliskuuta 1916) oli saksalainen lasimaalari. Zettler harjoitti alkuun kauppaa Stuttgartissa ja kotikaupungissaan mutta opiskeli samalla taidehistoriaa. Hänet palkattiin Mayerin hovimaalaamoon. Zettler, joka oli Mayerin vävy, tarttui pian yrityksen johtoon ja laajensi sitä niin, että se työllisti lähes 300 henkeä ja perusti sivupisteen Lontooseen. München kuninkaallisen lasimaalaamon lakkauttamisen jälkeen hän perusti itse lasimaalaamon, joka nousi maailmanmaineeseen. Zettler pyrki samaan laatuun kuin oli ollut vallalla lasimaalauksen kulta-aikaan 1440–1540. Yhdessä Enzlerin ja Stockbauerin kanssa hän julkaisi teoksen Münchenin Ausgewählte Kunstwerke aus dem Schatz der reichen Kapelle in der königlichen alten Residenz zu München, joka esittelee Baijerin hallitsijoiden residenssin Münchner Residenzin kappelin taideteoksia. == Lähteet == * Nordisk familjebok Luokka:Saksalaiset taidemaalarit Luokka:Lasimaalarit Luokka:Vuonna 1841 syntyneet Luokka:Vuonna 1916 kuolleet
Hoàng Xuân Vinh

Hoàng Xuân Vinh (s. 6. lokakuuta 1974) on vietnamilainen pistooliampuja. Hoàng voitti olympiakultaa 10 metrin ilmapistoolissa Rio de Janeirossa 2016. Hoàng sai Vietnamin ensimmäisen olympiakultamitalin. Hän voitti Riossa myös hopeaa 50 metrin pistoolissa. ==Lähteet== Luokka:Vietnamilaiset olympiavoittajat Luokka:Vietnamilaiset ampujat Luokka:Vuonna 1974 syntyneet Luokka:Elävät henkilöt
Birkenstock

Birkenstock on saksalainen jalkinevalmistaja, jonka tunnetuimmat tuotteet ovat ”terveyskenkiä”, käyttäjän jalkapohjan muotoon jossain määrin mukautuvia sandaaleja ja hollannikkaita."Birkenstock Footprint Sandals, Inc." Company Profiles for Students. Gale. 1999. Haettu 7.8.2016 palvelusta HighBeam Research (vaatii tilauksen): https://www.highbeam.com/doc/1G2-3427200046.html Birkenstock-yhtiön historia alkaa vuodesta 1774, jolloin Johann Adam Birkenstock rekisteröitiin saksalaisen Langenbergheimin kirkonkirjoihin suutarina. Hänen pojanpoikansa Konrad Birkenstock kehitti vuonna 1897 idean uudenlaisista jalkineista, joiden pohja oli muotoiltu jalkapohjan mukaan eikä tasainen kuten siihenastisissa kengissä. Ideaa sovellettiin myös erikseen myytäviin kengänpohjallisiin, joilla sai mukavamman pohjan tasapohjaisiin kenkiin. Ensimmäisen maailmansodan aikoihin Konradin poika Carl tuli mukaan yrityksen toimintaan ja suuntasi sitä yhä enemmän sotavammaisille tarkoitettujen ortopedisten terveyskenkien suuntaan. Seuraavan sukupolven edustaja Karl Birkenstock kehitti 1950-luvun puolivälissä sukunsa jalkineideaa edelleen tavoitteenaan niin mukava ja mukautuva kenkä, että sen käyttäminen vastaisi paljain jaloin kävelyä. Syntyi uudenlainen taipuisa kengänpohjamateriaali, joka on sekoitus lateksia, korkkia ja juuttikuitua. Pohja varustettiin kahdella nahkaremmillä, ja näin syntyi yhtiön tunnetuin tuote, Birkenstock-sandaalit. 1960-luvun puolivälissä Yhdysvaltoihin asettunut saksalainen vaatesuunnittelija Margot Fraser alkoi tuoda Birkenstockin kenkiä Pohjois-Amerikkaan. Siellä niistä tuli aluksi hippiliikkeen edustajien ja sittemmin muiden vapaamielisten ryhmien suosikkijalkine niin, että poliittisessa kielenkäytössä on käytetty termiä Birkenstock liberals. 1980-luvulla terveyskengät saivat tehdä tilaa lenkkitossuille ja näyttäville merkkikengille, mutta 1990-luvulla Birkenstockin laajentuneen valikoiman myyntimäärät Pohjois-Amerikassa kohosivat ennätyksiin."Birkenstocks." St. James Encyclopedia of Popular Culture. Gale. 2000. Haettu 7.8.2016 palvelusta HighBeam Research (vaatii tilauksen): https://www.highbeam.com/doc/1G2-3409000251.html Kesällä 2014 Helsingin Sanomien Nyt-liite uutisoi Birckenstock-sandaalien olevan taas trendikkäitä. Birkenstockin ohella muita saman yrityksen kenkämerkkejä ovat Alpro- sisätyökengät, Birki’s-lastenkengät, Footprints, Tatami ja naisten Papillio.The Birkenstock Family of Brand Names , Birkenstock. Viitattu 18.9.2016. ==Lähteet== == Aiheesta muualla == Luokka:Jalkinevalmistajat Luokka:Saksalaiset yritykset
Perhosen uni

Perhosen uni on Maunu Kurkvaaran ohjaama elokuva vuodelta 1986. Elokuvassa Kurkvaara käytti kuvamateriaalia Huippuvuorilla kesällä 1955 kuvaamastaan keskeneräiseksi jääneestä elokuvasta, jonka työniminä olivat Arktinen rakkaus ja Kylmien rantojen maa. Elokuvasta olisi tullut Suomen ensimmäinen värillinen kokoillan näytelmäelokuva, mutta hanke kaatui Kurkvaaran ulkomaisen yhteistyökumppanin tehtyä konkurssin. Kuvattu materiaali jäi kuitenkin Kurkvaaran haltuun, ja 1980-luvulla hän alkoi laatia käsikirjoitusta materiaalin ympärille. Kurkvaara maalasi itse elokuvan juoneen liittyvät taulut. Elokuvan nimi tuli kiinalaisen Ma Chih-yüenin runokokoelmasta Syysajatuksia.Elokuvan taustatiedot Elonetissä.Perhosen uni (1986). Elokuvauutiset.fi. Kriitikot pitivät vanhan ja uuden kuvausmateriaalin yhdistämistä samassa elokuvassa kiehtovana ja jopa ainutlaatuisena. Elokuva oli näyttelijä Pehr-Olof Sirénin viimeinen roolityö. Elokuva sai teattereissa vain 157 katsojaa. == Juoni == Eeva tapaa elokuvan alussa kahvilassa vanhan ystävänsä ja alkaa kertoa tälle kuluneen kesän tapahtumista omassa elämässään. Huvilalla äitinsä kanssa kesää viettävä Eeva huomaa, että äiti tuntee naapurissa asuvan eläkkeellä olevan toimittajan ja harrastelijamaalarin Sandellin mutta välttelee hänestä puhumista. Kun Sandell kuolee yllättäen, Eeva menee Sandellin huvilalle ja löytää Sandellin maalaaman taulun Eevan äidistä, kaitafilmirullan ja vanhan lehtiartikkelin, jonka kuvissa Sandell esiintyy Eevan äidin ja isoisän kanssa. Kaitafilmi on kuvattu Eevan isoisän 30 vuotta aiemmin Huippuvuorille tekemän tutkimusmatkan yhteydessä, ja myös Sandell ja Eevan äiti esiintyvät filmissä. Eeva kysyttyä asiaa äidiltään tämä kertoo olleensa Huippuvuorilla ja tavanneensa siellä Sandellin, joka oli tekemässä lehtijuttua Eevan isoisästä. Eevalle jää kuitenkin epäilys, oliko Sandellin ja Eevan äidin välillä aikanaan suhde ja olisiko Sandell Eevan isä. Lopulta hän päättää hukuttautua, koska tuntee menettäneensä pohjan elämältään. Paikalle tullut nuorukainen, filmin kertoja, estää kuitenkin tämän. Elokuvan lopussa filmin kertoja yrittää ottaa tarkempaa selkoa asioista mutta havaistsee, että Eevan äidin ja Sandellin huvilat ovat olleet vuosikausia asumattomina ja odottavat purkutuomiota. ==Näyttelijät== ==Lähteet== Luokka:Maunu Kurkvaaran ohjaamat elokuvat Luokka:Suomalaiset draamaelokuvat Luokka:Vuoden 1986 suomalaiset elokuvat
Altiero Spinelli

Altiero Spinelli (31. elokuuta 1907 Rooma – 23. toukokuuta 1986) oli italialainen poliittinen teoreetikko, kommunistipoliitikko ja Euroopan yhdistymisen puolestapuhuja. Spinelliä pidetään yhtenä Euroopan unionin perustajista. Hän oli kirjoittamassa Ventotenen manifestia ja osallistui Euroopan federalistisen liikkeen syntyvaiheisiin. Spinellillä oli vahva vaikutus ensimmäisinä vuosikymmeninä toisen maailmansodan jälkeisen Euroopan integraation ja hän oli käynnistämässä uudelleen integraatioprosessia 1980-luvulla. Hän oli Euroopan komission jäsen kuusi vuotta ja Euroopan parlamentin jäsen kymmenen vuotta. Euroopan parlamentin päärakennus Brysselissä on nimetty hänen mukaansa. == Varhaiset vuodet == Spinelli liittyi 17-vuotiaana Italian kommunistisen puolueen (PCI) jäseneksi vastustaakseen Benito Mussolinin fasistipuoluetta. Spinelli suuntautui radikaaliin journalismiin ja hänet pidätettiin vuonna 1927. Hän vietti kymmenen vuotta vankilassa ja sen jälkeen kuusi vuotta arestissa. Sodan aikana Spinelli oli internoituna Ventotenen saarella Gaetan lahdella yhdessä noin 800 muun poliittisen vangin kanssa. Näinä vuosina hän vieraantui Italian kommunistisesta puolueesta tuomiten Stalinin puhdistukset (jolloin monet muut vangit hylkäsivät hänet). Spinelli kieltäytyi tekemästä kompromisseja fasistisen hallinnon kanssa huolimatta tarjotusta varhaisen vapautumisen mahdollisuudesta. == Ventotenen Manifesti == Spinelli ja Ernesto Rossi kirjoittivat vankilassa yhdessä vuonna 1941 manifestin, joka salakuljetettiin ulos vankilasta ja julkaistiin Roomassa tammikuussa 1944. Siinä hahmoteltiin toimenpiteet ja periaatteet, joilla luotaisiin vapaa ja yhdentynyt Eurooppa sodanjälkeisessä maailmassa. ==Eurokommunistiksi== Sodan jälkeen Spinelli palasi Italian kommunistisen puolueen riveihin, koska puolue omaksui muiden suurten läntisten kommunistipuolueiden tavoin (Italia, Ranska, Espanja) eurokommunismin, joka peräänkuulutti demokratiaa ja ihmisoikeuksia, eikä hyväksynyt neuvostomallista diktatuuria. Vuonna 1979 Spinelli valittiin Euroopan parlamenttiin kommunistien listalta. == Lähteet == == Aiheesta muualla == * Petäjä, Jukka: Altiero Spinelli oli uuden Euroopan isä – häntä ei kuitenkaan juuri tunneta HS.fi. 6.8.2016. Luokka:Euroopan unionin vaikuttajat Luokka:Italialaiset kommunistit Luokka:Italialaiset europarlamentaarikot Luokka:Italialaiset EU-komissaarit Luokka:Vuonna 1907 syntyneet Luokka:Vuonna 1986 kuolleet
Kolumbian kongressi

Kolumbian tasavallan kongressi () on Kolumbian kaksikamarinen kansanedustuslaitos, joka käyttää maassa lainsäädäntövaltaa. Kolumbian kongressi koostuu 102-paikkaisesta Senaatista (Senado) sekä 166-paikkaisessa edustajainhuoneesta (Cámara de Representantes).http://www.electionguide.org/elections/id/2401/ Jäsenet molempiin kamareihin valitaan kansanäänestyksellä neljän vuoden kaudelle. Kongressin koostumus, organisaatio ja valtuudet määritelty Kolumbian perustuslain neljännessä pykälässä. Molemmat kongressin kamarit kokoontuvat uusklassisessa Capitolio Nacional ("National Capitol") rakennuksessa Bogotán keskustassa. Talon rakentaminen alkoi vuonna 1847 ja päättyi vasta 1926. == Kongressi == === Kelpoisuus === Kummassakin kamarissa on omat kelpoisuusvaatimuksensa, jotka on vahvistettu perustuslaissa, mutta on olemassa yhteisiä sääntöjä siitä, ketkä eivät voi päästä kongressin kummankaan kamarin jäseniksi. Tällaisia syitä ovat esimerkiksi vankeustuomiot tai kaksoiskansalaisuus ihmisillä, jotka eivät ole syntyperäisiä Kolumbian kansalaisia. === Yhteisistunto === Kongressi kokoontuu molempien kamarien yhteisistuntoon (Congreso pleno) vain poikkeuksellisissa tilanteissa. Näitä ovat: # Presidentin virkaanastujaiset # Vieraan valtion ja hallitusten päämiesten vastaanotto # Oikeuskanslerin vaali # Varapresidentin vaali kesken virkakauden # Varapresidentin toimintakyvyttömyyden arvioiminen # Korkeimman oikeuden tuomarien valinta # Hallituksen ministerien epäluottamuslauseesta päättäminen === Istuntokaudet === Kongressilla on vuodessa kaksi sääntömääräistä istuntokautta: ensimmäinen 20 heinäkuuta - 16. joulukuu, ja toinen 16. maaliskuusta - 20. kesäkuuta . Hallitus voi kutsua koolle ylimääräisiä istuntoja milloin tahansa, mutta ei koskaan kesäkuun 20. päivän jälkeen vaalivuonna, ja Kongressi voi näissä istunnoissa keskustella vain hallituksen sen harkittavaksi osoittamista asioista. == Senaatti == Senaattiin valitaan 102 jäsentä neljäksi vuodeksi. Sata senaattoria valitaan vaaleilla, joissa koko maa on yksi vaalipiiri. Loput kaksi valitaan alkukperäiskansojen yhteisöistä. Senaattoriksi valittavan henkilön on oltava syntyperäinen Kolumbian kansalainen, ja vaalien aikaan yli 30-vuotias. == Edustajainhuone == Kongressin alahuoneeseen eli edustajainhuoneeseen valitaan 166 jäsentä neljäksi vuodeksi. Vaaleissa on alueelliset vaalipiirit. Edustajaksi valittavan henkilön on oltava Kolumbian kansalainen (perustuu syntymään tai kansalaisuuden) ja yli 25-vuotias. == Vaalituloksia == Vuonna 2014 valitussa kongressissa presidentti Juan Manuel Santosin keskustaoikeistolainen U-puolue sai suurimman ääniosuuden yksittäisistä puolueista. Viiden puolueen hallituskoalitio sai enemmistön sekä ylä- että alahuoneessa, mutta enemmistö oli niukempi kuin edellisellä kaudella. == Lähteet == Luokka:Kansalliset parlamentit Luokka:Kolumbian politiikka
Fiat Viaggio

Fiat Viaggio on Fiatin vuosina 2012–2017 Kiinan markkinoille valmistama keskiluokan automalli, joka on käytännössä Dodge Dartin uudelleennimetty versio. Viaggiosta oli Dartista poiketen saatavana sedanin lisäksi viisiovinen hatchback, jonka nimi on Fiat Ottimo. Autossa käytettävä moottori on 1,4-litrainen T-Jet (120/150 hv). Voimansiirtona on viisivaihteinen manuaalivaihteisto tai kuusiportainen kaksoiskytkinvaihteisto. == Lähteet == == Aiheesta muualla == Viaggio Luokka:C-segmentin autot Luokka:2010-luvun autot
Ryan White (jääkiekkoilija)

Ryan Kenneth White (s. 17. maaliskuuta 1988 Brandon, Manitoba, Kanada) on kanadalainen jääkiekkoilija, joka edustaa NHL-seura Minnesota Wildin organisaatiota. Hän on aiemmin pelannut Arizona Coyotesissa, Montreal Canadiensissa sekä Philadelphia Flyersissa. Montreal Canadiens varasi Whiten 66. pelaajana vuoden 2006 varaustilaisuudessa. == Ura == White pelasi vuodet 2004–2008 WHL-joukkue Calgary Hitmenissä. Montreal Canadiens varasi hänet 66. pelaajana NHL:n vuoden 2006 varaustilaisuudessa. Junioriuransa jälkeen White siirtyi Canadiensin AHL-farmiseura Hamilton Bulldogsiin, jossa hän teki tulokaskaudellaan 2008–2009 80 ottelussa 21 tehopistettä. White teki NHL- debyyttinsä 5. marraskuuta 2009 ottelussa Boston Bruinsia vastaan. Hän sai ottelussa syöttöpisteen. Hänet kutsuttiin seuraavassa kuussa jälleen NHL- kokoonpanoon. Hän ehti pelaamaan 8. joulukuuta ensimmäisen erän ottelussa Ottawa Senatorsia vastaan. Hänet kuitenkin otettiin pois, kun Canadiens ei ollut raportoinut hänen nostamisestaan NHL:lle tarpeeksi ajoissa. White teki ensimmäisen maalinsa 20. maaliskuuta 2011 ottelussa Minnesota Wildia vastaan. Hän teki ottelussa Gordie Howe -hattutempun. Elokuussa 2014 White jätti Canadiensin organisaation siirtyessään yksivuotisella kahden suunnan sopimuksella Philadelphia Flyersiin. 1\. heinäkuuta 2016 White siirtyi vapaana agenttina yhden vuoden sopimuksella Arizona Coyotesiin. 27\. helmikuuta 2017 Arizona vaihtoi Whiten Minnesota Wildiin yhdessä hyökkääjä Martin Hanzalin sekä 2017 4. kierroksen varausvuoron kanssa. Vastineeksi Coyotes sai 2017 1. kierroksen varausvuoron, 2018 2. kierroksen varausvuoron, hyökkääjä Grayson Downingin sekä ehdollisen 2019 4. kierroksen varausvuoron. == Tilastot == 2004–2005 Calgary Hitmen WHL 63 9 14 23 95 12 2 1 3 26 2005–2006 Calgary Hitmen WHL 72 20 33 53 121 13 3 4 7 18 2006–2007 Calgary Hitmen WHL 72 34 55 89 97 18 6 8 14 36 2007–2008 Calgary Hitmen WHL 68 28 44 72 98 16 6 11 17 8 2008–2009 Hamilton Bulldogs AHL 80 11 18 29 68 6 3 1 4 9 2009–2010 Montreal Canadiens NHL 16 0 2 2 16 – – – – – Hamilton Bulldogs AHL 62 17 17 34 173 19 4 5 9 47 2010–2011 Montreal Canadiens NHL 27 2 3 5 38 7 0 0 0 2 Hamilton Bulldogs AHL 33 3 9 12 77 13 2 6 8 37 2011–2012 Montreal Canadiens NHL 20 0 3 3 61 – – – – – Hamilton Bulldogs AHL 4 4 1 5 26 – – – – – 2012–2013 Montreal Canadiens NHL 26 1 0 1 67 3 1 0 1 23 2013–2014 Montreal Canadiens NHL 52 2 4 6 50 – – – – – 2014–2015 Philadelphia Flyers NHL 34 6 6 12 30 – – – – – Lehigh Valley Phantoms AHL 11 1 2 3 39 – – – – – 2015–2016 Philadelphia Flyers NHL 73 11 5 16 101 6 1 0 1 28 2016–2017 Arizona Coyotes NHL 46 7 6 13 70 – – – – – Minnesota Wild NHL 19 2 1 3 14 3 0 0 0 4 8 kautta yhteensä NHL 313 31 30 61 447 19 2 0 2 57 == Lähteet == * * * ===Viitteet=== Luokka:Kanadalaiset jääkiekkoilijat Luokka:Montreal Canadiensin varaamat pelaajat Luokka:Vuonna 1988 syntyneet Luokka:Elävät henkilöt
Felipe Almeida Wu

Felipe Almeida Wu (s. 11. kesäkuuta 1992 São Paulo) on brasilialainen pistooliammunnan olympiamitalisti. Wu on 169 senttimetriä pitkä ja painaa 65 kilogrammaa.http://www.issf- sports.org/athletes/athlete.ashx?personissfid=SHBRAM1106199201 Wu saavutti hopeaa 10 metrin ilmapistoolista vuoden 2016 kesäolympialaisista Rio de Janeirosta. Vuoden 2015 Pan-Amerikan kisoista Torontosta hän saavutti kultaa samasta lajista.http://results.toronto2015.org/IRS/en/shooting/athlete- profile-n10159041-almeida-wu-felipe.htm Etelä-Amerikan kisoista Wulla on kaksi kultaa. Maailmancupissa hän on saavuttanut kaksi osakilpailuvoittoa. Wu saavutti hopeaa vuoden 2010 nuorten kesäolympialaisista Singaporesta 10 metrin ilmapistoolista. == Lähteet == Luokka:Brasilialaiset olympiamitalistit Luokka:Brasilialaiset ampujat Luokka:Vuonna 1992 syntyneet Luokka:Elävät henkilöt
Julian Weber

Julian Weber (s. 29. elokuuta 1994 Mainz) on saksalainen keihäänheittäjä, lajin Euroopan-mestari. 190 senttimetriä pitkä Weber edustaa USC Mainzia. Hänen valmentajanaan toimii Stephan Kallenberg.http://www.european- athletics.org/athletes/group=w/athlete=150486-weber-julian/index.html Weber saavutti kultaa vuoden 2013 alle 20-vuotiaiden EM-kilpailuista Rietistä. Hän sijoittui vuoden 2016 kesäolympialaisissa Rio de Janeirossa yhdeksänneksi heitettyään tuloksen 81,36. Dohan MM-kilpailuissa 2019 hän sijoittui kuudenneksi tuloksella 81,26. Vuodelle 2021 siirretyissä Tokion olympialaisissa hän oli neljäs tuloksella 85,30. Hän sijoittui Eugenen MM- kilpailuissa 2022 neljänneksi tuloksella 86,86 ja voitti samana vuonna Euroopan-mestaruuden Münchenissä tuloksella 87,66. Budapestin MM-kilpailuissa 2023 hän sijoittui neljänneksi tuloksella 85,79. Rooman EM-kilpailuissa 2024 Weber saavutti hopeaa tuloksella 85,94. Hänen ennätyksensä on kesäkuussa 2022 Hengelossa heitetty 89,54. == Henkilökohtaiset ennätykset == *keihäänheitto: 89,54 (Hengelo 2022) == Parhaat tulokset == :10 parhaan tuloksen keskiarvo 88,15. Päivitetty 26.9.2023. *89,54 (2) Hengelo 6.6.2022 *89,08 (3) Tukholma 30.6.2022 *88,72 (1) Kassel 8.7.2023 *88,37 (1) Rehlingen 28.5.2023 *88,29 (2) Berliini 3.9.2016 *88,04 (1) Offenburg 10.7.2016 *87,66 (1) München 21.8.2022 *87,39 (2) Paris Saint-Denis 27.8.2016 *87,28 (3q) Eugene 21.7.2022 *87,14 (1) Hengelo 4.6.2023 == Kausien parhaat == *2013 79,68 Rieti 20.7. *2014 80,72 Ulm 26.7. *2015 81,15 Rehlingen 25.5. *2016 88,29 Berliini 3.9. *2017 85,85 Las Palmas 11.3. *2018 86,63 Birmingham 18.8. *2019 86,86 Bydgoszcz 9.8. *2021 87,03 Zürich 9.9. *2022 89,54 Hengelo 6.6. *2023 88,72 Kassel 8.7. == Lähteet == Luokka:Saksalaiset keihäänheittäjät Luokka:Vuonna 1994 syntyneet Luokka:Elävät henkilöt
Murron seisake

Murron seisake on lakkautettu seisake Keski-Karjalassa Tohmajärven kunnassa Niiralan radalla. Seisake on ollut olemassa ainakin vuodesta 1905 lähtien, mutta se on sittemmin lakkautettu. Vuoden 1975 peruskartassa seisaketta ei ole enää merkitty. Noin kilometri seisakkeen paikalta luoteeseen sijaitsee vartioimaton Halkovaara-niminen tasoristeys. == Lähteet == Luokka:Pohjois- Karjalan lakkautetut rautatieliikennepaikat Luokka:Tohmajärven rautatieliikennepaikat
Erkki Seiro

Erkki Ilmari Seiro (18. toukokuuta 1944 Helsinki – 7. huhtikuuta 2023 Helsinki) oli suomalainen dokumenttielokuvatuottaja ja -ohjaaja.Kuka kukin on 1978 (Projekt Runeberg) Seiron vanhemmat olivat Veikko Gunnar Seiro ja terveyssisar Hanna Helmi Hämäläinen. Hän pääsi ylioppilaaksi 1964 Joensuun lyseosta ja opiskeli Taideteollisessa oppilaitoksessa. Seiro toimi freelance- elokuvaäänittäjänä ja -leikkaajana 1967–1970 ja oli Jörn Donner Productions Oy:n elokuvaleikkaajana 1970–1973, Filmi-ässä Oy:n tuotantopäällikkönä ja ohjaajana 1973–1976 sekä vuodesta 1976 Ruutukuva Oy:n toimitusjohtajana ja ohjaajana. Seiro oli Suomen elokuvatyöntekijät ry:n johtokunnan jäsen 1970–1973, Suomen elokuva-arkisto ry:n johtokunnan jäsen vuodesta 1974, valtion kamerataidetoimikunnan puheenjohtaja 1971–1974, Taiteen keskustoimikunnan jäsen 1971–1974 ja vuodesta 1977, valtion elokuvataidetoimikunnan jäsen vuodesta 1977 sekä elokuvauudistustyöryhmän puheenjohtaja vuodesta 1976 alkaen. Seiro on haudattu Hietaniemen hautausmaalle. == Filmografiaa == * Lapualaismorsian (1967) äänittäjä * Asfalttilampaat (1968) äänittäjä * Vihreä leski (1968) äänittäjä * Kesyttömät veljekset (1969) leikkaaja * Perkele! Kuvia Suomesta (1971) ohjaaja, leikkaaja, äänittäjä, suunnittelija * Lampaansyöjät (1972) leikkaaja * Rakentajat (1978) dokumentti Rakennustyöläisten liitosta, ohjaaja * Työtä Suomen hyväksi (1981) dokumentti SKP:stä, ohjaaja, tuottaja, käsikirjoittaja * Haukiukko (1982) dokumentti Suomen sisävesien kaloista ja kalastajista, ohjaaja, käsikirjoittaja, tuottaja * Kaukana Kostamuksessa (1984) dokumentti Kostamuksen kaivoskaupungista, ohjaaja, tuottaja, käsikirjoittaja * Jatkosota 1941–1944. II osa (1986) ohjaaja * Lapin sota 1944–1945 (1986) ohjaaja * Asetakissa (1988) dokumentti suomalaisesta sotilaasta vuosina 1939–1944, ohjaaja * Kylmää kultaa (1988) dokumentti Lapin kullankaivajista, ohjaaja, käsikirjoittaja, tuottaja * Kodin onni (1989) dokumentti muutamista helsinkiläiskodeista 1988–1989, ohjaaja, käsikirjoittaja, tuottaja * Oitsaa ei enää ole (1999) henkilödokumentti merimies Oiva Holsteinista, Oitsasta, käsikirjoittaja, ohjaaja, kuvaaja, leikkaaja * Hannu, Kerttu ja Freud (2010) dokumentti, ohjaaja * Levande (2010) musiikkidokumentti, käsikirjoittaja, ohjaaja, kuvaaja, tuottaja EloNet : Erkki Seiro == Lähteet == Luokka:Suomalaiset dokumenttiohjaajat Luokka:Suomalaiset elokuvakäsikirjoittajat Luokka:Suomalaiset elokuvatuottajat Luokka:Suomalaiset elokuvaleikkaajat Luokka:Suomalaiset elokuvaäänittäjät Luokka:Vuonna 1944 syntyneet Luokka:Vuonna 2023 kuolleet
Zhang Jilong

Zhang Jilong (, s. 9. helmikuuta 1952 Yantai, Kiina) on Asian Football Confederationin varapuheenjohtaja. Aiemmin hän toimi sen puheenjohtajana 2011–2013. Hän on ollut myös FIFA:n johtokunnan jäsen. Zhang Jilong syntyi Yantaissa, Shandongin maakunnassa Kiinassa vuonna 1952. Hän opiskeli Kiinan pääkaupungissa Pekingissä ja valmistui vuonna 1975. Vuonna 1978 hän liittyi juuri perustettuun Kiinan jalkapalloseuraanhttp://www.cnkeyword.info/zhang- jilong-low-key-treat-people-sincerely-for-the-man-serving-30-years-football- record/ . ==Lähteet== Luokka:Kiinalaiset henkilöt Luokka:Urheiluvaikuttajat Luokka:Vuonna 1952 syntyneet Luokka:Elävät henkilöt
Shahram Amiri

Shahram Amiri (1977 Iran – elokuu 2016 Iran) oli iranilainen ydintutkija, jota Iranin hallitus syytti Iranin ydinohjelmaa koskevia tietojen luovuttamisesta Yhdysvalloille. Korkeimpaan oikeuteen tehty valitus ei tuottanut tulosta, ja hänet teloitettiin Iranin lain mukaan. Hän oli työskennellyt yhteistyössä Iranin puolustusministeriön kanssa. Hän puolustautui sillä, että katoaminen vuonna 2009 johtui siitä, että CIA oli kaapannut hänet pyhiinvaellusmatkalla Saudi-Arabiassa. Hänellä ei sanojensa mukaan ollut luottamuksellisia tietoja. Amiri pääsi pakenemaan kaappaajilta ja sai kotimaahan palattuaan sankarin vastaanoton, mutta hänet pidätettiin 2011, ja hän joutui maanpetoksesta syytettynä oikeuteen. Yhdysvaltojen mukaan hän oli maassa vapaaehtoisesti. Hirttäminen tapahtui todennäköisesti jo 2. elokuuta 2016, mutta siitä ilmoitettiin vasta 7. elokuuta. == Lähteet == Luokka:Iranilaiset tieteilijät Luokka:Vuonna 1977 syntyneet Luokka:Vuonna 2016 kuolleet
Lapualaismorsian

Lapualaismorsian on Mikko Niskasen ohjaama yhteiskunnallinen elokuva vuodelta 1967. Elokuva kertoo Lapualaisoopperan tekemisestä, mutta keskittyy Ylioppilasteatterin nuoriin näyttelijöihin ja Lapualaisooppera jää taustalle. Lapualaisoopperan ohjannut Kalle Holmberg ja musiikin säveltänyt Kaj Chydenius esiintyvät elokuvassa omana itsenään, ja harjoitusjaksoissa on mukana koko Ylioppilasteatterin näyttelijäkunta. Elokuvassa on myös dokumenttijaksoja vuoden 1930 talonpoikaismarssista, Helsingin vapusta 1967, ydinaseiden vastaisesta mielenosoituksesta ja sotilaspassien polttajista.Elokuvan taustatiedot Eloetissä. Elokuvan yleisömenestys oli keskitasoa, ja se tuotti voittoa 56 000 markkaa. Lisäksi elokuva sai 100 000 markan valtionpalkinnon ja se myytiin Saksan liittotasavaltaan ja Tšekkoslovakiaan. ==Näyttelijät== ==Lähteet== Luokka:Mikko Niskasen ohjaamat elokuvat Luokka:Yhteiskunnalliset elokuvat Luokka:Suomalaiset mustavalkoelokuvat Luokka:Vuoden 1967 suomalaiset elokuvat Luokka:Suomalaiset nuortenelokuvat
Mondelez International

Mondelez International [moʊndəˈliːz] on yhdysvaltalainen monikansallinen makeisia, keksejä, välipalatuotteita ja juomia valmistava ja markkinoiva yritys. Mondelez muodostettiin eriyttämällä se lokakuussa 2012 entisestä Kraft Foods Inc -yhtiöstä. Vuonna 2017 yritys työllisti noin 80 000 ihmistä ympäri maailmaa, ja yhtiön vuotuinen liikevaihto oli noin 26 miljardia dollaria. Yrityksellä on toimintaa yli 80 maassa. Vuonna 2017 Mondelez oli maailman toiseksi suurin makeisvalmistaja Marsin jälkeen. Yhtiön pääkonttori sijaitsee Chicagon esikaupunkialueella Deerfieldissä, Illinois’ssa. == Historia == === Kraft Foods Group ja Douwe Egberts === Elokuussa 2011 Kraft Foods ilmoitti suunnitelmistaan jakautua kahteen osaan, jolloin yhden yrityksistä piti keskittyä suklaa-, makeis- ja juomaosioon ja toisen päivittäsruokatavaroihin. Yritys jakaantui kahtia lokakuussa 2012. Toisen yrityksen nimeksi tuli Mondelez International, joka on erikoistunut välipaloihin, makeisiin ja suklaaseen ja toisen yrityksen nimeksi tuli Kraft Foods Group, joka on erikoistunut päivittäisruokakaupan tuotteisiin. Kraft Foods Group myöhemmin yhdistyi Heinzin kanssa, jolloin nimi muuttui Kraft Heinziksi. Vuonna 2014 Mondelez ilmoitti yhdistävänsä kahviliiketoimintansa hollantilaisen Douwe Egbertsin kanssa. Yhtiön nimeksi tuli Jacobs Douwe Egberts ja yhtiölle siirtyivät tuotemerkit Maxwell House, Cafe Hag, Gevalia ja Jacobs. Sulautuminen vahvistettiin 6. toukokuuta 2014 ja toteutui lopullisesti 2. heinäkuuta 2015. Vuonna 2022 Mondelez myi valtaosan purukumimerkeistään (mm. Stimorolin ja Tridentin) alankomaalaiselle Perfetti Van Melle -yhtiölle. === Arvostelu === Vuonna 2023 Mondelez joutui Ukrainan mustalle listalle jatkettuaan liiketoimintaansa Venäjällä sen jälkeen, kun Venäjä oli hyökännyt Ukrainaan vuonna 2022. Muutama pohjoismainen yritys ilmoitti lopettavansa Mondelezin tuotteiden myymisen tai tilaamisen. Mondelez maksoi vuonna 2022 Venäjälle yli 60 miljoonaa dollaria veroja. Suomen suuret päivittäistavaraketjut eivät ole pitäneet boikottia aiheellisena. Asiaan otti kantaa myös Ruotsin talousministeri Elisabeth Svantesson. Hän sanoi, että ihmisten on saatava tietää tarkemmin tuotteiden taustoista. Boikottiin ovat liittyneet myös muun muassa lentoyhtiö SAS, Ruotsin valtion rautatieyhtiö SJ, Ruotsin jalkapallomaajoukkue ja Ruotsin puolustusvoimat ==Tuotemerkit== Mondelez International omistaa useita maailmanlaajuisia brändejä kuten Daim, Oreo, Chips Ahoy!, TUC, Belvita, Triscuit, LU, Nabisco, Club Social, Barni, ja Peek Freans (keksejä); Milka, Terry, Côte-d’Or, Toblerone, Cadbury, Marabou, Fry’s, ja Pavlides Lacta (suklaa); Trident, Dentyne, Chiclets, Halls, Stride ja Tang (juomajauheet). Yhtiön tuotemerkkejä Suomessa ovat: * Keksit: Oreo, Marabou, Digestive, Café au LU, Belvita, Paussi, TUC, Ritz ja Cracotte * Suklaa: Marabou, Milka, Cadbury, Toblerone * Juomat: O’boy * Juustot: Philadelphia == Lähteet == *
FA Community Shield 2016

FA Community Shield 2016 oli 94. FA Community Shield, vuosittainen englantilainen jalkapallo-ottelu, joka pelataan edellisen kauden Valioliigan voittaneen joukkueen ja FA Cupin voittaneen joukkueen välillä. Ottelussa kohtasivat Valioliiga-mestari Leicester City ja FA Cupin 2015–2016 voittanut Manchester United. ==Ottelu== {| style="font-size:90%" cellspacing="0" cellpadding="0" GK 1 Kasper Schmeichel RB 17 Danny Simpson CB 6 Robert Huth CB 5 Wes Morgan (c) LB 28 Christian Fuchs RM 26 Riyad Mahrez CM 10 Andy King CM 4 Danny Drinkwater LM 11 Marc Albrighton CF 20 Shinji Okazaki CF 9 Jamie Vardy Vaihtopelaajat: Vaihtopelaajat: Vaihtopelaajat: GK 21 Ron-Robert Zieler DF 2 Luis Hernández DF 15 Jeffrey Schlupp MF 22 Demarai Gray FW 23 Leonardo Ulloa FW 7 Ahmed Musa FW 24 Nampalys Mendy Manageri: Manageri: Manageri: Claudio Ranieri Claudio Ranieri Claudio Ranieri Claudio Ranieri ==Lähteet== Luokka:FA Community Shield
Elsa Cárdenas

Elsa Cárdenas Rentería (s. 5. elokuuta 1935 Tijuana) Debate. Viitattu 2.8.2018 El Mañana. Viitattu 2.8.2018 on meksikolainen näyttelijä. Elsa Cárdenas on näytellyt yli sadassa elokuvassa sekä Hollywoodissa että Meksikossa. Lisäksi hän on näytellyt televisiosarjoissa.http://www.imdb.com/name/nm0194597/ El Paso Times. Viitattu 2.8.2018 Cárdenas näytteli monien tunnettujen elokuvatähtien, kuten Elvis Presleyn, Rock Hudsonin, Elizabeth Taylorin ja James Deanin kanssa. == Filmografia (valikoima) == * Jättiläinen (1956) * Hiljainen sankari (1956) * Rytmiä ja riemua Acapulcossa (1963) * Kostaja Dakotasta (1964) * Hurja joukko (1969) == Lähteet == Luokka: Meksikolaiset näyttelijät Luokka:Vuonna 1935 syntyneet Luokka:Elävät henkilöt
Holditchin kaivosonnettomuus

Holditchin kaivosonnettomuus oli räjähdyksen ja sitä seuranneen tulipalon aiheuttama kaivosonnettomuus 2. heinäkuuta 1937 Chestertonissa, Staffordshiressa, Englannissa. Kello 5:45 kaksi työmiestä huomasi liekin, joka eteni kohti hiilisuonta. Suonen läheisyydessä oli tuolloin 55 työmiestä, jotka vetäytyivät pääportille. Kaksi miestä jäi jälkeen ja eksyi paksussa savussa. Miesten katoaminen huomattiin 6:35, mutta etsinnöistä luovuttiin pian kun ilmeni että miesten löytyminen elossa oli epätodennäköistä. == Lähteet == Luokka:1900-luvun kaivosonnettomuudet Luokka:Kaivosonnettomuudet Englannissa Luokka:Onnettomuudet Staffordshiressa Luokka:Vuoden 1937 onnettomuudet
Bomban seisake

Bomban seisake (lyh. Bb) on lakkautettu rautatieliikennepaikka Nurmeksessa. Se avattiin vuonna 1979 palvelemaan Nurmeksen Bomban matkailualueen joukkoliikennetarpeita. Paikalle rakennettiin vaatimaton puinen matkustajalaituri, joka on yhä olemassa. Nurmeksen rautatieasemalle on kuitenkin Bombalta lyhyt matka, minkä seurauksena Bomban seisake kävi tarpeettomaksi, ja viimeinen aikataulunmukainen matkustajajuna pysähtyi paikalla 27. toukokuuta 1990.Iltanen Jussi: Radan varrella s. 356 Karttakeskus 2009 Sen jälkeen seisakkeella on pysähtynyt ainakin museojunia. == Lähteet == Luokka:Pohjois-Karjalan lakkautetut rautatieliikennepaikat Luokka:Nurmeksen rautatieliikennepaikat
Ouida Bergère

Ouida Bergère (alun perin Eunie Branch, 14. joulukuuta 1885 Espanja – 29. marraskuuta 1974 New York) oli yhdysvaltalainen elokuvakäsikirjoittaja, näyttelijä ja näytelmäkirjailija. Ouida Bergère syntyi Espanjan Madridissa, jossa hänen Tennesseessä syntynyt isänsä toimi liikealalla. New Yorkin Brooklynissä varttunut Bergère näytteli jo lapsena ja teki Broadway- debyyttinsä vuonna 1911. Ensimmäisen maailmansodan aikana hän perusti manageritoimiston, joka edusti näyttelijöitä. Samalla hän kirjoitti 1920-luvulla monia käsikirjoituksia Metro-Goldwyn-Mayerille, Paramountille ja Pathélle Yhdysvalloissa, Britanniassa, Ranskassa ja Italiassa tuotettuihin elokuviin. Monet varhaisimmista syntyivät yhteistyössä hänen ensimmäisen aviomiehensä Louis Weadockin kanssa, ja monet myöhemmät elokuvat ohjasi hänen toinen aviomiehensä George Fitzmaurice. Hänen pitkäaikaisin aviomiehensä oli brittinäyttelijä Basil Rathbone, vuodesta 1926 Rathbonen kuolemaan 1967 asti."Bergere, Ouida (1885–1974)." Dictionary of Women Worldwide: 25,000 Women Through the Ages. Gale. 2007. Haettu 8.8.2016 palvelusta HighBeam Research (vaatii tilauksen): https://www.highbeam.com/doc/1G2-2588802328.html ==Filmografia== ===Käsikirjoittajana=== *1920: Rakastamisen oikeus (The Right to Love) *1920: Tanssin pyörteessä (On with the Dance) *1920: Villiruusu (Idols of Clay) *1922: Kolme elävää ”kuollutta” (Three Live Ghosts) *1922: Elämän seikkailut (Kick In) *1922: Myötä- ja vastoinkäyminen (To Have and to Hold) *1923: Kuusi päivää (Six Days) *1923: Kun hänen unelmansa toteutui (Rustle of Silk) *1923: Ikuinen kaupunki (The Eternal City) *1923: Vaarallisia valheita (The Cheat) *1923: Bella Donna (Bella Donna) ==Näytelmiä== *The Vicious Circle *That Woman *Sherlock Holmes ==Lähteet== ==Aiheesta muualla== * * Luokka: Yhdysvaltalaiset elokuvakäsikirjoittajat Luokka: Yhdysvaltalaiset näytelmäkirjailijat Luokka: Yhdysvaltalaiset näyttelijät Luokka: Vuonna 1885 syntyneet Luokka: Vuonna 1974 kuolleet
Zach Garrett

Zach Garrett (s. 8. huhtikuuta 1995 Wellington Missouri) on yhdysvaltalainen jousiampuja. Zach Garrett voitti Rio de Janeiron kesäolympialaisissa 2016 jousiammunnan joukkuekilpailun hopeaa.World Archery: Zach Garrett Joukkueeseen kuuluivat Garrettin lisäksi Jake Kaminski ja Brady Ellison. == Lähteet == == Aiheesta muualla == * Zach Garrett - Archery Luokka:Yhdysvaltalaiset jousiampujat Luokka:Yhdysvaltalaiset olympiamitalistit Luokka:Vuonna 1995 syntyneet Luokka:Elävät henkilöt
Priscilla Coolidge

Priscilla Coolidge (1941 Lafayette, Tennessee – 2. lokakuuta 2014 Thousand Oaks, Kalifornia) oli yhdysvaltalainen laulaja ja lauluntekijä, joka valittiin Billboard-lehden äänestyksessä kahtena peräkkäisenä vuonna parhaaksi naislaulajaksi. Hän on esiintynyt muun muassa Bob Dylanin, Luther Vandrossin, Robbie Robertsonin ja aviomiehensä Booker T. Jonesin kanssa. Hänen laulujaan ovat levyttäneet muun muassa Willie Nelson, Emmylou Harris ja Maurice White."Coolidge, Priscilla." Dictionary of Women Worldwide: 25,000 Women Through the Ages. Gale. 2007. Haettu 8.8.2016 palvelusta HighBeam Research (vaatii tilauksen): https://www.highbeam.com/doc/1G2-2588805343.html Coolidge syntyi Tennesseen osavaltion Lafayettessa cherokeesukuisen baptistipapin tyttärenä. Hänen sisarensa on laulaja Rita Coolidge. 1990-luvun loppupuolella Coolidge perusti Walela-nimisen lauluyhtyeen sisarensa Ritan ja tyttärensä Laura Satterfieldin kanssa. Lokakuussa 2014 Priscilla Coolidgen aviomies Michael Seibert ampui ensin vaimonsa ja sitten itsensä kuoliaaksi.Murder- suicide shocks Sunset Hills neighborhood , Thousand Oaks Acorn 9.10.2014. Viitattu 7.8.2016. ==Albumeja== * Booker T. & Priscilla (Booker T. Jonesin kanssa, 1971) * Walela: Unbearable Love (2000) ==Lähteet== Luokka:Yhdysvaltalaiset laulajat Luokka:Grammy-palkinnon saajat Luokka:Yhdysvaltalaiset henkirikosten uhrit Luokka:Vuonna 1941 syntyneet Luokka:Vuonna 2014 kuolleet
Zac Dalpe

Zac Dalpe (s. 1. marraskuuta 1989 Paris, Ontario, Kanada) on kanadalainen jääkiekkoilija, joka edustaa NHL-seura Florida Panthersin organisaatiota. Dalpe on Carolina Hurricanesin 45. varaus vuoden 2008 varaustilaisuudesta. == Tilastot == 2007–2008 Penticton Vees BCHL 46 27 36 63 14 15 8 9 17 4 2008–2009 Ohio State Univ. NCAA 37 13 12 25 25 – – – – – 2009–2010 Ohio State Univ. NCAA 39 21 24 45 19 – – – – – Albany River Rats AHL 9 6 1 7 0 8 3 3 6 0 2010–2011 Carolina Hurricanes NHL 15 3 1 4 0 – – – – – Charlotte Checkers AHL 61 23 34 57 21 16 6 7 13 6 2011–2012 Carolina Hurricanes NHL 16 1 2 3 4 – – – – – Charlotte Checkers AHL 56 18 14 32 17 – – – – – 2012–2013 Carolina Hurricanes NHL 10 1 2 3 0 – – – – – Charlotte Checkers AHL 54 21 21 42 12 5 0 0 0 4 2013–2014 Vancouver Canucks NHL 55 4 3 7 6 – – – – – Utica Comets AHL 6 0 3 3 2 – – – – – 2014–2015 Buffalo Sabres NHL 21 1 2 3 4 – – – – – Rochester Americans AHL 44 16 12 28 0 – – – – – 2015–2016 Minnesota Wild NHL 2 1 0 1 0 3 0 0 0 0 Iowa Wild AHL 8 3 1 4 24 – – – – – 2016–2017 Minnesota Wild NHL 9 1 2 3 9 – – – – – Iowa Wild AHL 12 2 0 2 0 – – – – – Cleveland Monsters AHL 20 8 6 14 22 – – – – – 2017–2018 Cleveland Monsters AHL 35 11 15 26 35 – – – – – Columbus Blue Jackets NHL 12 0 0 0 13 – – – – – 2018–2019 Cleveland Monsters AHL 55 33 22 55 43 8 2 1 3 16 Columbus Blue Jackets NHL 1 0 1 1 0 – – – – – 2019–2020 Cleveland Monsters AHL 18 7 4 11 4 – – – – – 2020–2021 Columbus Blue Jackets NHL 12 2 1 3 0 – – – – – Cleveland Monsters AHL 5 3 1 4 5 – – – – – 10 kautta yhteensä NHL 153 14 14 28 36 3 0 0 0 0 12 kautta yhteensä AHL 383 151 134 285 185 37 11 11 22 26 == Lähteet == * * Luokka:Kanadalaiset jääkiekkoilijat Luokka:Florida Panthersin pelaajat Luokka:Carolina Hurricanesin varaamat pelaajat Luokka:Vuonna 1989 syntyneet Luokka:Elävät henkilöt
Brady Ellison

Brady Ellison (s. 27. lokakuuta 1988 Glendale, Arizona, Yhdysvallat) on yhdysvaltalainen jousiampuja ja olympiamitalisti. Ellison on voittanut useita arvokisamitaleja. Lontoon kesäolympialaisissa 2012 Ellison voitti hopeaa miesten joukkuekilpailussa. Rio de Janeiron kesäolympialaisissa 2016 hän voitti hopeaa miesten joukkuekilpailussa ja pronssia miesten yksilökilpailussa. Rio de Janeirossa joukkueeseen kuuluivat Ellison, Zach Garrett ja Jake Kaminski. Ellison sai kaksi mitalia Pariisissa 2024. Hän nousi niiden turvin Yhdysvaltain historian eniten jousiammunnan olympiamitaleita ottaneeksi urheilijaksi. Ellison oli sekajoukkuekilpailussa pronssilla parinsa Casey Kaufholdin kanssa ja hopealla yksilökilpailussa. Ellison hävisi lisälaukauksilla yksilökilpailun finaalin Kim Woo-jinille. == Lähteet == == Aiheesta muualla == * Brady Ellisonin kotisivut Luokka:Yhdysvaltalaiset jousiampujat Luokka:Yhdysvaltalaiset olympiamitalistit Luokka:Vuonna 1988 syntyneet Luokka:Elävät henkilöt
Mara Abbott

Mara Abbott (s. 14. marraskuuta 1985 Boulder, Colorado) on yhdysvaltalainen maantiepyöräilijä. Abbott edustaa brittiläistä Wiggle High5 Pro Cycling -tallia. Abbott voitti Italian ympäriajon vuosina 2010 ja 2013. == Lähteet == == Aiheesta muualla == Luokka:Elävät henkilöt Luokka:Vuonna 1985 syntyneet Luokka:Yhdysvaltalaiset maantiepyöräilijät
Mwambutsa I

Mwambutsa I Mbariza oli afrikkalaisen Burundin valtion kuningas vuosina 1767–1796. Eräissä lähteissä hänen nimensä on Mwambutsa III. Hän seurasi hallitsijana isäänsä Mutaga III Senyamwizaa. Kuninkuuden peri hänen ainoa poikansa, kuningas Ntare IV. Luokka: Burundin kuninkaat Luokka:Syntymävuosi tuntematon Luokka:Kuolinvuosi puuttuu
Yōmei

Keisari Yōmei (518–587) oli perinteisen japanilaisen tiedon mukaisesti Japanin 31. keisari.http://www.kunaicho.go.jp/ryobo/guide/031/index.html Oletettavasti hänen valtakautensa alkoi 3. lokakuuta 585 ja päättyi hänen kuolemaansa 21. toukokuuta 587. Nihonshokissa hänet tunnetaan nimellä Tachibana no Toyohi no Mikoto (). ==Taustaa== Yōmei syntyi vuonna 518. Hänen edeltäjänsä, keisari Bidatsu kuoli 14-vuotisen valtakauden jälkeen vuonna 585, jolloin vallan peri hänen nuorempi veljensä. Kuitenkin hieman myöhemmin, lokakuussa 585, Yōmei nousi valtaan. Hänen valtakautensa kesti vain alle kaksi vuotta; se päättyi, kun Yōmei kuoli 21. toukokuuta vuonna 587. Hänen ruumiinsa asetettiin arkkuun hänen kuoltuaan, ja arkku haudattiin noin kolme kuukautta hänen kuolemansa jälkeen. ==Katso myös== *Japanin keisari *Luettelo Japanin keisareista == Lähteet == ==Kirjallisuutta== *Brown, Delmer M., Ichirō Ishida, toim. (1979). Gukanshō: The Future and the Past. Berkeley: University of California Press. ISBN 978-0-520-03460-0; OCLC 251325323 *Varley, H. Paul. (1980). Jinnō Shōtōki: A Chronicle of Gods and Sovereigns. New York: Columbia University Press. ISBN 978-0-231-04940-5; OCLC 59145842 ==Aiheesta muualla== Luokka:Japanin keisarit Luokka:Vuonna 518 syntyneet Luokka:Vuonna 587 kuolleet
Ntare I

Ntare I Kiwimira Savuyimba Semunganzashamba Rushatsi Cambarantama (- 1709?) oli Burundin kuningas vuosina 1680–1709, tosin ajoitus on epävarma. Hänen oletetaan olleen Burundin ensimmäinen kuningas eli Mwemi ja valtion perustaja. Hän kuului legendaariseen Ntwerojen sukuun. Burundin perustamisesta kertoo kaksi legendaa. Molempien mukaan perustajan nimi oli Cambarantama. Nykyään legendaa tulkitaan niin, että perustaja olisi ollut ruandalainen. Ennen siirtomaa-aikaa, 1800-luvun loppua, legendaa tulkitiin niin, että Cambarantama olisi tullut Burundin alueelle etelästä, Buhan valtiosta. Ntare I:n seuraaja oli Mwezi III. Luokka:Burundin kuninkaat
Mutaga III

Mutaga III Senyamwiza Mutamo (- 1767?) oli Burundin kuningas eli mwami vuosina 1739–1767. Kansanperinteessä hänen sanotaan olleen "kaunis kuin aurinko". Nimen Senyamwiza kuningas sai ruandalaisia vastaan käydyssä sodassa. Hän kuoli nykyisen Ruandan alueella Butaren kaupungissa. Hänen edeltäjänsä oli kuningas Mwezi III, ja hallitsijana häntä seurasi Mwambutsa I. Luokka: Burundin kuninkaat Luokka:Syntymävuosi tuntematon Luokka:1760-luvulla kuolleet
Bidatsu

Bidatsu (538– 14. syyskuuta 585) oli perinteisen japanilaisen tiedon mukaisesti Japanin 30. keisari vuosina 572–585.http://www.kunaicho.go.jp/ryobo/guide/030/index.html Hänestä ei juurikaan ole varmaa tietoa. Jotkut historiantutkijat pitävät tietoja Bidatsun elämästä ainakin osittain legendaarisina. ==Taustaa== Keisari Kinmein valtakauden viidentenätoista vuonna (554 tai 555) Bidatsu nimettiin kruununprinssiksi. Kinmei kuoli 62-vuotiaana vuonna 571, jonka jälkeen Bidatsu nousi valtaan. Häntä on saatettu kutsua valtakautensa aikana ”Yamaton suureksi kuninkaaksi”. Keisarina Bidatsu paransi Japanin suhteita Korean kuningaskunnista ainakin Baekjeen ja Sillaan. Bidatsu kuoli 14. syyskuuta 585 vain 47-vuotiaana. 3. lokakuuta hänen seuraajakseen nousi hänen velipuolensa, Yōmei, joka oli vallassa vuoteen 587. ==Katso myös== *Japanin keisari *Luettelo Japanin keisareista == Lähteet == Luokka:Japanin keisarit Luokka:Vuonna 538 syntyneet Luokka:Vuonna 585 kuolleet
Sarah Bro

Sarah Bro (syntynyt 4. maaliskuuta 1996) on tanskalainen uimari. Hän kilpaili naisten 4 × 100 metrin vapaauinnissa vuoden 2016 kesäolympialaisissa. == Lähteet == Luokka:Vuonna 1996 syntyneet Luokka:Elävät henkilöt
Tirlittan (elokuva)

Tirlittan on Maunu Kurkvaaran ohjaama lastenelokuva vuodelta 1958. Elokuva perustui kirjailija Oiva Paloheimon satukirjaan Tirlittan – orpotyttö ihmisten ihmemaassa ja se kuvattiin kesällä 1958. Paloheimo ei pitänyt kirjansa elokuvasovituksesta, hänen mielestään siinä oli vain kauniita kuvia ja sisältö pelkkää velliä.Elokuvan taustatiedot EloNetissä Elokuvan yleisömenestys oli heikko. Elokuvaa jäi väliinputoajaksi, sitä ei mielletty lastenelokuvaksi eikä myöskään aikuisille tarkoitetuksi elokuvaksi. Elokuvan tekninen laatu oli myös heikko ja elokuvan repliikit jouduttiin äänittämään jälkikäteen. Kurkvaara leikkasi vuonna 1960 elokuvan aineistosta 16 minuutin lyhytelokuvan Lyypekin vuoden 1962 pohjoismaisia elokuvapäiviä varten. ==Näyttelijät== ==Lähteet== Luokka:Maunu Kurkvaaran ohjaamat elokuvat Luokka:Suomalaiset lastenelokuvat Luokka:Suomalaiset mustavalkoelokuvat Luokka:Vuoden 1958 suomalaiset elokuvat
Rodrigo Lara

Rodrigo Lara Bonilla (11. elokuuta 1946 – 30. huhtikuuta 1984) oli kolumbialainen asianajaja ja poliitikko, joka toimi oikeusministerinä presidentti Belisario Betancurin valtakaudella. Hänet murhattiin vuonna 1984, koska hän työssään ministerinä järjesti syytteitä Medellínin kartelliin kuuluneille kokaiinin salakuljettajille. Murhan tilasi kartellin johtohahmo Pablo Escobar. == Lähteet == Luokka:Vuonna 1946 syntyneet Luokka:Vuonna 1984 kuolleet Luokka:Kolumbialaiset poliitikot
Homma (kappale)

Homma on rockyhtye Maj Karman Kauniiden Kuvien single, joka julkaistiin yhtyeen vuoden 1998 toiselta studioalbumilta Kaakao. == Kappaleet == # # == Kokoonpano == * Herra Ylppö – laulu * Häiriö – kitara, taustalaulu * V.V.V. – basso * J. Savolainen – rummut == Aiheesta muualla == * Discogs Luokka:Maj Karman kappaleet Luokka:Vuoden 1999 kappaleet
Kinmei

Kinmei (509–571) oli perinteisen japanilaisen tiedon mukaisesti Japanin 29. keisarihttp://www.kunaicho.go.jp/ryobo/guide/029/index.html https://books.google.fi/books?id=w4f5FrmIJKIC&pg;=PA261&dq;=&redir;_esc=y#v=onepage&q;&f;=false vuosina 539–571, vajaan 32 vuoden ajan. Hän oli vuosina 507–531 hallinneen keisari Keitain kolmas poika. ==Taustaa== Kinmei tunnettiin luultavasti valtakautensa aikana nimillä Sumeramikoto tai Amenoshita Shiroshimesu Ōkimi (治天下大王), joka tarkoittaa ”suurta kuningasta, joka hallitsee kaikkia maan päällä”. Vaihtoehtoisesti häntä saatettiin kutsua ”Yamaton suureksi kuninkaaksi”. Hän oli kruununprinssinä ja nousi valtaan 30 vuoden iässä, kun edellinen keisari Senka kuoli 73-vuotiaana vuonna 539. ==Katso myös== *Japanin keisari *Luettelo Japanin keisareista == Lähteet == Luokka:Japanin keisarit Luokka:Vuonna 509 syntyneet Luokka:Vuonna 571 kuolleet
Afganistan kesäolympialaisissa 2016

Afganistan osallistui vuoden 2016 kesäolympialaisiin kolmen urheilijan kokoisella joukkueella. Joukkueen lipunkantajana avajaisissa toimi judoka Mohammad Tawfiq Bakhshi. ==Judo== Urheilija Painoluokka 1. kierros 2. kierros 3. kierros Puolivälierät Välierät 1. keräilyottelu 2. keräilyottelu Loppuottelu Sijoitus Urheilija Painoluokka Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Vastustaja Tulos Sijoitus Mohammad Tawfiq Bakhshi Miesten 100 kg José Fonseca — == Yleisurheilu == Urheilija Laji Alkuerät Puolivälierät Välierät Loppukilpailu Aika Sija Aika Sija Aika Sija Aika Sija Abdul Wahab Zahiri Miesten 100 m Kamia Yousufi Naisten 100 m == Lähteet == Luokka:Valtiot kesäolympialaisissa 2016 kesäolympialaisissa 2016
Izmir Smajlaj

Izmir Smajlaj (s. 29. maaliskuuta 1993) on albanialainen yleisurheilija, joka kilpailee pituushypyssä. Hän on sisäratojen Euroopan-mestari. Smajlaj edusti maataan vuoden 2013 maailmanmestaruuskilpailuissa ja 2014 EM-kilpailuissa, mutta ei päässyt finaaliin. Amsterdamin EM-kilpailuissa 2016 hän sijoittui yhdeksänneksi. Rio de Janeiron olympialaisissa 2016 hän karsiutui loppukilpailusta. Smajlaj voitti sisäratojen Euroopan-mestaruuden Belgradissa 2017 Albanian halliennätystuloksella 808 cm. Toiseksi sijoittunut Michel Tornéus hyppäsi saman tuloksen, mutta Smajlaj voitti, koska hänen toiseksi paras tuloksensa oli 802, Tornéusin puolestaan 798. Berliinin EM-kilpailuissa 2018 Smajlaj sijoittui kymmenenneksi. Hän karsiutui vuonna 2021 loppukilpailusta sekä Toruńin EM-hallikilpailuissa että Tokion olympialaisissa. Smajlaj hyppäsi oman henkilökohtaisen ulkoratojen ennätyksensä 816 cm Tiranassa vuonna 2021. Lisäksi hänen ennätyksensä kolmiloikassa on 16,30 m. Tulokset ovat myös Albanian ennätyksiä. == Lähteet == * === Viitteet === Luokka:Albanialaiset pituushyppääjät Luokka:Vuonna 1993 syntyneet Luokka:Elävät henkilöt